Thaimaan kansalliskirjasto

Thaimaan kansalliskirjasto (thaiksi ‎‎‎หอสมุดแห่งชาติ, hɔ̌ː.sà.mùt.hɛ̀ŋ.tɕʰâːt) on Thaimaan kuningaskunnan kansalliskirjasto ja maansa suurin kirjasto. Se toimii Thaimaan kulttuuriministeriön alaisuudessa. Kirjaston päätoimipisteet sijaitsevat Bangkokissa, minkä ohella kirjastolla on 17 sivutoimipistettä Thaimaan maakunnissa. Thaimaan kansalliskirjaston päätoimipiste muutti nykyiselle paikalleen Bangkokon Samsen Roadille ja avasi toimintonsa yleisölle 5. toukokuuta 1966. Uusi lisärakennus rakennettiin vuosina 2009-2011, ja avattiin käyttöön 3. lokakuuta 2011. Kansalliskirjaston vuoden 2013 budjetti vastasi 2,9 miljoonaa Yhdysvaltain dollaria. Kirjaston palveluksessa oli 197 ihmistä. Kansalliskirjaston kokoelmiin kuului 3,24 miljoonaa nimikettä. Kirjastolla on vapaakappaleoikeus Thaimaassa tehtyihin julkaisuihin. Lähteet Aiheesta muualla Kuvia tai muita tiedostoja aiheesta Thaimaan kansalliskirjasto Wikimedia Commonsissa National Library of Thailand (หอสมุดแห่งชาติ) (englanniksi) (librarything.com)